Tribunal Jenayah Perang Kuala Lumpur

Tribunal Jenayah Perang Kuala Lumpur (KLWCT) ditubuhkan atas cadangan bekas Perdana Menteri Malaysia, Mahathir Mohamad pada tahun 2007. Tribunal ini untuk membicarakan penjenayah perang, khususnya di Iraq, Lebanon dan Palestin.

Pada 11 Mei 2012, KLWCT mendapati bekas Presiden Amerika Syarikat, George W. Bush dan tujuh sekutu beliau bersalah bagi tuduhan 'melakukan jenayah penderaan dan jenayah perang. Ketujuh-tujuh mereka ialah Dick Cheney, bekas naib presiden Amerika Syarikat; Donald Rumsfeld, bekas Setiausaha Pertahanan; Alberto Gonzales, yang pernah menjadi penasihat kepada Presiden Bush; David Addington, dahulunya ketua penasihat kepada naib presiden; William Haynes, bekas ketua penasihat kepada Setiausaha Pertahanan; Jay Bybee, bekas Penolong Peguam Negara; dan John Yoo, bekas timbalan penolong Peguam Negara. Mereka didakwa kerana dengan sengaja mengambil bahagian dalam merangka dan mengeluarkan perintah serta arahan eksekutif dengan membelakangkan konvensyen dan undang-undang antarabangsa iaitu Konvensyen Terhadap Penderaan 1984, Konvensyen Geneva 1949, Perisytiharan Sejagat Hak Asasi Manusia dan Piagam Bangsa-Bangsa Bersatu, berhubung perang yang dilancarkan Amerika Syarikat dan yang lainnya ke atas Afghanistan pada 2001 dan Iraq pada Mac 2003.

Pada 23 November 2013, KLWCT memutuskan bahawa wujud kes prima facie terhadap Israel dan Amos Yaron, jeneral tentera bersara Israel, atas tuduhan jenayah perang ke atas rakyat Palestin di Kem Sabra dan Shatila di Beirut pada 1982.

Rujukan

Kategori:Mahathir Mohamad